الفریڈ اینجر

الفریڈ اینجر (پیدائش: 9 فروری 1837ء– 8 فروری 1904ء) انگریز سوانح نگار تے نقاد سی۔

 جیون
الفریڈ اینجر 9 فروری 1837ء نوں لندن دے اک ماہر تعمیراں دے گھر پیدا ہویا۔ الفریڈ نے یونیورسٹی کالج اسکول (لندن)، کنگز کالج لندن تے ٹرینیٹی کالج، کیمبرج توں تعلیم حاصل کیتی۔ بعد دی زندگی وچ اُس دا عمل دخل گرجا کلیسا وچ زیادہ ہو گیا سی۔ جولائی 1894ء وچ اوہ ٹیمپل چرچ، لندن وچ انجیل دے استاد دی حیثیت توں فائز ہویا۔ 28 جنوری 1895ء نوں اُسنوں ملکہ انگلستان ملکہ وکٹوریہ دے وزراء وچ شامل کر لیا گیا۔ 2 مارچ 1896ء نوں اُسنوں ملکہ وکٹوریہ دا اعزازی درباری مقرر کیتا گیا۔

الفریڈ اینجر نے تھامس ہوڈ تے جارج کریب دی یادداشتاں اُتے مبنی سوانح تحریر کیتیاں مگر اُسنوں شہرت چارلس لیمب دی سوانح لکھنے اُتے ملی جو 6 جلداں وچ 1883ء توں 1888ء دے وسطی زمانہ وچ لندن توں شائع ہوئی۔ علاوہ ازاں الفریڈ اینجر لغت برائے عوامی سوانح نگاری دا معاون لکھاری وی سی۔ اِس لغت دے لیے اُس نے چارلس لیمب، الفریڈ ٹینی سن، فریڈرک ٹینی سن، چارلس ٹینی سن ٹرنر، جارج دو مورئیر دی سوانح لکھی۔

 لکھتاں
 1903ء: Crabbe
 1905ء: Lectures and Essays
 1908ء: Charles Lamb
 چارلس لیمب کے خطوط (انگریزی زبان دا مضمونLetters of Charles Lamb – Wikipedia)

 ہور دیکھو 
 لندن گزٹ: 13 جولائی 1894ءPage 4021 | Issue 26531, 13 جولائی 1894 | London Gazette | The Gazette
 لندن گزٹ: 29 جولائی 1895ء Page 548 | Issue 26593, 29 جنوری 1895 | London Gazette | The Gazette
 لندن گزٹ: 3 مارچ 1896ء Page 1268 | Issue 26717, 3 مارچ 1896 | London Gazette | The Gazette
 https://en.wikisource.org/wiki/1911_Encyclopædia_Britannica/Ainger,_Alfred

 حوالے 

گٹھ:1837 دے جم
گٹھ:1904 دیاں موتاں
گٹھ:انگریز سوانح نگار
گٹھ:انگریزی ساہت
گٹھ:کنگز کالج لندن دے فضلا
گٹھ:معاون لغت برائے عوامی سوانح نگاری
گٹھ:ٹرینیٹی کالج، کیمبرج دے فضلا
گٹھ:انگریز